Norsk Redaktørforening

Styremøte 2021-11-30

AJ

**Sak 2021-55: Høringsuttalelser**

Sekretariatet har avgitt en høringsuttalelse etter styrets siste møte:

* Felles [høringsuttalelse](https://www.nored.no/content/download/36954/344760/version/1/file/2021-1~2.PDF) med NP og NJ til forslag om unntak fra krav om utlysning av stillinger i det offentlige.

Sekretariatet har for øyeblikket tre høringsuttalelser til behandling:

1. Forslag til [nye regler for å motvirke «skjult personforfølgelse»](https://www.regjeringen.no/no/dokumenter/horing-endringer-i-straffeloven-og-skadeserstatningsloven-skjult-personforfolgelse-mv/id2871282/?expand=horingsnotater). Frist 2021-12-13.
2. Evaluering av [regelverket om foretaksstraff og korrupsjon](https://www.regjeringen.no/no/dokumenter/horing-utredning-om-foretaksstraff-og-korrupsjon/id2876359/). Frist 2022-01-11.
3. Forslag til [ny arkivlov](https://www.regjeringen.no/no/dokumenter/hoyring--forslag-til-ny-arkivlov/id2872622/). Frist 2022-01-14.

Vi har, av taktiske grunner, besluttet ikke å inngi høringsuttalelse til forslag om regulering av [PSTs behandling av åpent tilgjengelig informasjon](https://www.regjeringen.no/no/dokumenter/horing-endringer-i-politiloven-og-politiregisterloven-mv.-psts-etterretningsoppdrag-og-behandling-av-apent-tilgjengelig-informasjon.pdf/id2874615/).

Sekretariatet kan orientere nærmere i møtet.

Forslag til vedtak: Styret tar den avgitte høringsuttalelsen til orientering. Sekretariatet får fullmakt til å avgi høringsuttalelse i sak 1-3.